**Ministru kabineta rīkojuma projekta „Par valsts nekustamā īpašuma Raiņa ielā 32, Zilupē, Zilupes novadā, nodošanu Zilupes novada pašvaldības īpašumā” sākotnējās ietekmes novērtējuma ziņojums (anotācija)**

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Saskaņā ar Publiskas personas mantas atsavināšanas likuma 42.panta pirmo daļu valsts nekustamo īpašumu var nodot bez atlīdzības atvasinātas publiskas personas īpašumā.Atbilstoši Publiskas personas mantas atsavināšanas likuma 43.pantā norādītajam lēmumu par valsts nekustamā īpašuma nodošanu bez atlīdzības atvasinātas publiskas personas īpašumā pieņem Ministru kabinets. |
| 2. | Pašreizējā situācija un problēmas | Valsts nekustamais īpašums (nekustamā īpašuma kadastra Nr.6817 003 0240) Raiņa ielā 32, Zilupē, Zilupes novadā (turpmāk – valsts nekustamais īpašums), ir ierakstīts Ludzas rajona tiesas zemesgrāmatu nodaļas Zilupes pilsētas zemesgrāmatas nodalījumā Nr.1000 0004 9137 uz Latvijas valsts vārda Izglītības un zinātnes ministrijas (turpmāk – ministrija) personā.Atbilstoši Valsts zemes dienesta Kadastra informācijas sistēmas teksta datiem valsts nekustamais īpašums sastāv no zemes vienības 1 477 m2 platībā (zemes vienības kadastra apzīmējums 6817 003 0240) Raiņa ielā 32, Zilupē, Zilupes novadā, un noliktavas – šķūņa (būves kadastra apzīmējums 6817 003 0240 001) Raiņa ielā 32, Zilupē, Zilupes novadā.Saskaņā ar Zilupes novada pašvaldības 2012.gada 31.jūlija sēdes protokollēmumu (protokols Nr.10, 15.§ „Par nekustamā īpašuma pārņemšanu bez atlīdzības”) (turpmāk – Zilupes novada pašvaldības lēmums) Zilupes novada pašvaldības dome nolēma pārņemt Zilupes novada pašvaldības īpašumā bez atlīdzības valsts nekustamo īpašumu likuma „Par pašvaldībām” 15.panta pirmās daļas 9.punktā norādītās pašvaldības autonomās funkcijas – sniegt palīdzību iedzīvotājiem dzīvokļa jautājumu risināšanā – īstenošanai.Zilupes novada pašvaldības lēmumā norādīts, ka Zilupes novada pašvaldība valsts nekustamā īpašuma sastāvā esošo noliktavu – šķūni (būves kadastra apzīmējums 6817 003 0240 001) Raiņa ielā 32, Zilupē, Zilupes novadā, plāno pārveidot par dzīvojamo māju, tādējādi sniedzot palīdzību Zilupes novada pašvaldības iedzīvotājiem dzīvokļa jautājumu risināšanā.Ministrijas Nekustamā īpašuma un valsts mantas apsaimniekošanas komisijas 2012.gada 10.septembra sēdē tika pieņemts lēmums (protokols Nr.140, 23.punkts) atbalstīt valsts nekustamā īpašuma nodošanu Zilupes novada pašvaldības īpašumā bez atlīdzības.Valsts nekustamo īpašumu šobrīd savu iespēju un pieejamo finanšu līdzekļu robežās apsaimnieko ministrijas padotībā esošā profesionālās izglītības iestāde – Austrumlatgales Profesionālā vidusskola –, tomēr valsts nekustamais īpašums ministrijas un tās padotībā esošo iestāžu funkciju nodrošināšanai nav nepieciešams.Lai izpildītu Zilupes novada pašvaldības lēmumā izteikto lūgumu, kā arī ministrijas Nekustamā īpašuma un valsts mantas apsaimniekošanas komisijas 2012.gada 10.septembra sēdē pieņemto lēmumu (protokols Nr.140, 23.punkts), ministrija atbilstoši normatīvajiem aktiem ir izstrādājusi Ministru kabineta rīkojuma projektu „Par valsts nekustamā īpašuma Raiņa ielā 32, Zilupē, Zilupes novadā, nodošanu Zilupes novada pašvaldības īpašumā” (turpmāk – rīkojuma projekts). |
| 3. | Saistītie politikas ietekmes novērtējumi un pētījumi | Projekts šo jomu neskar. |
| 4. | Tiesiskā regulējuma mērķis un būtība | Rīkojuma projekts paredz nodot Zilupes novada pašvaldības īpašumā bez atlīdzības valsts nekustamo īpašumu likuma „Par pašvaldībām” 15.panta pirmās daļas 9.punktā noteiktās pašvaldības autonomās funkcijas – sniegt palīdzību iedzīvotājiem dzīvokļa jautājumu risināšanā – nodrošināšanai.Gadījumā, ja iestājas rīkojuma projekta 2.2.apakšpunktā minētais nosacījums, Zilupes novada pašvaldībai ir pienākums nekustamo īpašumu (nekustamā īpašuma kadastra Nr.6817 003 0240) Raiņa ielā 32, Zilupē, Zilupes novadā, bez atlīdzības nodot valsts īpašumā, tādējādi paredzot iespēju valstij izvērtēt iepriekš minētā nekustamā īpašuma nepieciešamību tās funkciju nodrošināšanai. |
| 5. | Projekta izstrādē iesaistītās institūcijas | Projekts šo jomu neskar. |
| 6. | Iemesli, kādēļ netika nodrošināta sabiedrības līdzdalība | Jautājuma būtība ir saistīta ar ministrijas valdījumā esošā valsts nekustamā īpašuma īpašnieka maiņu un tā tālāko pārvaldīšanu. Līdz ar to šis jautājums neparedz ieviest tādas izmaiņas, kas varētu ietekmēt sabiedrības intereses. |
| 7. | Cita informācija | Nav. |
| Anotācijas II.sadaļa – projekts šo jomu neskar. |
|  **III. Tiesību akta projekta ietekme uz valsts budžetu un pašvaldību budžetiem** |
| **Rādītāji** | **2013.gads** | Turpmākie trīs gadi (tūkst. latu) |
| **2014.** | **2015.** | **2016.** |
| Saskaņā ar valsts budžetu kārtējam gadam | Izmaiņas kārtējā gadā, salīdzinot ar budžetu kārtējam gadam | Izmaiņas, salīdzinot ar kārtējo (2013.) gadu | Izmaiņas, salīdzinot ar kārtējo (2013.) gadu | Izmaiņas, salīdzinot ar kārtējo (2013.) gadu |
| 1 | 2 | 3 | 4 | 5 | 6 |
| 1. Budžeta ieņēmumi: | Projekts šo jomu neskar. |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | Projekts šo jomu neskar. |
| 1.2. valsts speciālais budžets | Projekts šo jomu neskar. |
| 1.3. pašvaldību budžets | Projekts šo jomu neskar. |
| 2. Budžeta izdevumi: | Projekts šo jomu neskar. |
| 2.1. valsts pamatbudžets | Projekts šo jomu neskar. |
| 2.2. valsts speciālais budžets | Projekts šo jomu neskar. |
| 2.3. pašvaldību budžets | Projekts šo jomu neskar. |
| 3. Finansiālā ietekme: | Projekts šo jomu neskar. |
| 3.1. valsts pamatbudžets | Projekts šo jomu neskar. |
| 3.2. speciālais budžets | Projekts šo jomu neskar. |
| 3.3. pašvaldību budžets | Projekts šo jomu neskar. |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar „+” zīmi) | X | Projekts šo jomu neskar. |
| 5. Precizēta finansiālā ietekme: | X | Projekts šo jomu neskar. |
| 5.1. valsts pamatbudžets | Projekts šo jomu neskar. |
| 5.2. speciālais budžets | Projekts šo jomu neskar. |
| 5.3. pašvaldību budžets | Projekts šo jomu neskar. |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā): | Projekts šo jomu neskar. |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Cita informācija | Zilupes novada pašvaldība segs izdevumus, kas saistīti ar īpašuma tiesību uz valsts nekustamo īpašumu pārreģistrēšanu zemesgrāmatā uz Zilupes novada pašvaldības vārda. |

Anotācijas IV, V un VI sadaļa – projekts šīs jomas neskar.

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Rīkojuma projekta izpildi nodrošinās ministrija un Zilupes novada pašvaldība. |
| 2. | Projekta izpildes ietekme uz pārvaldes funkcijām | Esošās funkcijas un uzdevumi netiek paplašināti un netiek sašaurināti. |
| 3. | Projekta izpildes ietekme uz pārvaldes institucionālo struktūru. Jaunu institūciju izveide | Jaunas valsts institūcijas netiek izveidotas. |
| 4. | Projekta izpildes ietekme uz pārvaldes institucionālo struktūru. Esošu institūciju likvidācija | Projekts šo jomu neskar. |
| 5. | Projekta izpildes ietekme uz pārvaldes institucionālo struktūru. Esošu institūciju reorganizācija | Projekts šo jomu neskar. |
| 6. | Cita informācija | Iesniedzamajiem dokumentiem nav piešķirams lietojuma ierobežojuma statuss.Rīkojuma projekts attiecas uz tieslietu politiku.Ministru kabineta rīkojums „Par valsts nekustamā īpašuma Raiņa ielā 32, Zilupē, Zilupes novadā, nodošanu Zilupes novada pašvaldības īpašumā” pēc apstiprināšanas Ministru kabinetā tiks publicēts oficiālajā izdevumā „Latvijas Vēstnesis”. |

Izglītības un zinātnes ministrs V.Dombrovskis

Vizē:

Valsts sekretāre S.Liepiņa

07.06.2013 16:31

954

M.Adamane

67047756, madara.adamane@izm.gov.lv